15. Anlægsbevilling til fornyelse af vejbelysning og signalanlæg (Åben)
Tidl. politisk behandling
Forventet sagsgang
TM-U, ØK, BY
Lovgrundlag
Lov om offentlige veje, Færdselsloven
SAGENS INDHOLD
Byrådet skal i denne sag tage stilling til en samlet anlægsbevilling på 1,3 mio. kr. til fornyelse af vejbelysning 
og signalanlæg samt opgradering af tre eksisterende signalanlæg. Der er i Budget 2022-25 afsat 1,3 mio. 
kr. i 2022 til formålet.
Vedlagte kortbilag ”Opgradering af signalanlæg” viser placeringen af de signalanlæg, der bør opgraderes. 
De indgåede driftskontrakter på området for vejbelysning og signalanlæg indeholder ikke en optimering af 
de eksisterende anlæg, men alene opretholdelse af den nuværende drift af anlæggene. Større forbedrende 
reparationer og udskiftninger er derfor ikke omfattet af de nuværende driftskontrakter. 
VURDERING
Teknik og Miljø vurderer, at der ved udskiftning af vejbelysningsarmaturer vil kunne opnås bedre belysning. 
Ved renovering, opgradering og optimering af eksisterende signalanlæg vil der kunne opnås en bedre 
fremkommelighed og trafikafvikling i kommunens signalregulerede vejkryds. En opgradering af 
vejbelysnings- og signalanlæg kan også bidrage til en mere grøn drift og en mindre besparelse i 
energiforbruget.
Ud over fornyelse af dele af den eksisterende vejbelysning og signalanlæg foreslår Teknik og Miljø, at 
signalanlæggene i krydsene [adresse]Vesselbjergvej og [adresse]Hadbjergvej i Hadsten samt 
anlægget i krydset [adresse]Vesteralle i [adresse] får en større opgradering. Det vurderes, at en 
opgradering af anlæggene vil medføre, at trafikafviklingen i de enkelte kryds optimeres, samt at 
trafiksikkerheden i krydsene forbedres.
Ved en opgradering af anlæggene i Hadsten vil der desuden være mulighed for at lave ”grøn-bølge” langs 
Randersvej-Skanderborgvej til fordel for trafikafviklingen. ”Grøn-bølge” vil i øvrigt tilgodese responstider for 
Beredskab og Sikkerhed. Opgradering af signalanlæg og ”grøn-bølge” mellem signalanlæggene på en 
strækning vil generelt bidrage til mere glidende trafik og dermed færre stop og igangsætninger, hvilket vil 
bidrage til et lavere brændstofforbrug og dermed lavere klimabelastning.
For signalanlæggene på [adresse]Vesteralle i [adresse] og på [adresse]Hadbjergvej i Hadsten er det 
selve apparatet, som styrer, kontrollerer og overvåger anlægget, der skal udskiftes. Nye styreapparater vil, 
udover at forbedre overvågningen i krydsene i forhold til den daglige drift, også muliggøre at samle 
overvågningen af alle signalanlæggene på en platform.
For signalanlægget [adresse]Vesselbjergvej i Hadsten er det hele anlægget, der renoveres og 
opgraderes ved at udskifte de eksisterende master, lanternerne og styreapparatet. Samtidig udstyres 
anlægget med radarer. Anlægsinvesteringen for radarer er ca. 2/3 højere end for spoler. 
Driftsomkostningerne for radarer er tilsvarende lavere end for spoler, da radarer er mindre udsat i forhold 
Sagsnr. EMN-2022-00121
DokID: 2561694
Sagsbehandler julu
Byråd
29-03-2022 19:00
til spoler. Spoler er desuden udsatte for sporkøring på kørebanen, asfaltarbejder og generelle vejarbejder, 
der kan resultere i defekte spoler. Radarer har en bedre detekteringsevne end spoler, da en radar 
registrerer det enkelte køretøj og dets hastighed frem mod signalanlægget. Hvis trafikanter kører med 
korrekt hastighed, vil radaren kunne nå at få signalanlægget til at skifte til grøn, inden trafikanten når til 
krydset. Det vil give bedre trafikafvikling og -sikkerhed i krydset. I forbindelse med opgraderingen af 
anlægget installeres der også cyklistsignaler.
Opgraderingen af de tre signalanlæg forventes udført og afsluttet i 2022.
ØKONOMI
Der søges om en samlet anlægsbevilling på 1,3 mio. kr. til fornyelse af vejbelysning og signalanlæg samt 
opgradering af tre signalanlæg i [adresse] og Hadsten. Bevillingen finansieres af det afsatte rådighedsbeløb 
i Budget 2022-25 til fornyelse af vejbelysning og signalanlæg (A-237). Projekternes anslåede økonomi er 
følgende:
Anlæg
kr.
Fornyelse af vejbelysning og signalanlæg
700.000
Opgradering signalanlæg [adresse]
100.000
Opgradering signalanlæg [adresse], Hadsten
100.000
Opgradering signalanlæg Vesselbjergvej, Hadsten
400.000
Samlet udgift
1.300.000
De øvrige midler til fornyelse af vejbelysning og signalanlæg prioriteres alt efter, hvor behovet er størst.
INDSTILLING
Direktøren for Teknik og Miljø indstiller til Byrådet:
1.
At godkende en anlægsbevilling på 1,3 mio. kr. til fornyelse af vejbelysning og signalanlæg samt 
opgradering af tre signalanlæg i Hadsten og [adresse] finansieret af det afsatte rådighedsbeløb i 
Budget 2022-25.
BESLUTNING
Teknik- og Miljøudvalget, 9. marts 2022: 
Fraværende: Ingen
Indstilles godkendt.
Økonomiudvalget, 22. marts 2022:
Fraværende: Ingen
Indstilles godkendt. 
Byrådet, 29. marts 2022:
Fraværende: Ingen
Godkendt. 
Bilag
1.
Kortbilag - Opgradering af signalanlæg (2563183)
